Biodynamisk Forbrugersammenslutning

Nyheds-nytårsbrev. Nytår 2017-18

Kære medlemmer og venner!

Vi ønsker jer alle et rigtig godt og initiativrigt nytår.

Vores regnskab følger kalenderåret, derfor er det tid at minde om **kontingent for 2018**. Der kan betales via vores konto i Merkur bank reg. 8401 kt.110 7442 eller kontant.

**Kontingentet er fortsat 100 kr. uden blad.** (50 for pensionister, studerende o.l.)

**Eller 275 kr. inkl. det biodynamiske blad.** (225 for pensionister, studerende o.l.)

Er du medlem hos os, kan du endvidere blive medlem af **Forening for Biodynamisk Jordbrug for yderligere 100 kr.** Hvis du indbetaler de sidste 100 kr. til os, så sender vi dem videre til Biodynamisk Jordbrug. **Betal gerne inden 15. jan.**

Vi siger rigtig mange tak til alle jer, der har givet **gaver**. I 2017 blev det til 1.724 kr. fra 15 givere.

**Vi har hjemmesiden**: <http://biodynamiskeforbrugere.dk>

**Facebook:** <https://www.facebook.com/pages/Biodynamisk-Forbrugersammenslutning/1445845292378043?sk=timeline>

Hvis du **ikke ønsker** at **fortsætte som medlem, der får blad gennem vores forening,** **så meld venligst** fra **snarest**, så vi ikke skal ulejlige dig og os selv med at rykke.

De fleste betaler deres kontingent først i januar. Men erfaringsmæssigt er der nogle, som ”glemmer” at betale. Vi kunne så blot slette jer, men igen viser erfaringen, at de allerfleste ønsker at fortsætte**. Vi bruger en del tid på at ringe herom – så hjælp os med at undgå dette** uproduktive ekstraarbejde.

Vi sender også dette brev til en del andre, som ikke er medlemmer – dels for at give oplysninger om det biodynamiske og dels for at give mulighed for at blive et nyt medlem.

**Steiner-institutioner m.v**. kan også blive medlemmer, så der kan komme biodynamisk nyt de steder. Og en ekstra tilskyndelse til og orientering om biodynamisk levevis. Ifølge Rudolf Steiner **styrker** biodynamisk mad ens **viljeskræfter rigtig meget.** Steiners biøvelse nr. 2 styrker ligeledes.

Vore **nyhedsmails sendes ud via vores www** til vore 750 faste modtagere. Du kan selv melde dig til på vores www. (**Dog helst** til [Lars@T-Mikkelsen.dk](mailto:Lars@T-Mikkelsen.dk) da besværligt ellers). Nogle bliver derinde sat på som ugyldige modtagere – uden at vi modtager eller får besked, ved ikke hvorfor. Vi kæmper fortsat med problemet! Vores trofaste hjemmesidestyrer **Maj-Lie Majbækgaard** gør en stor indsats for os. En tak til Maj-Lie og hendes mand **Nikolaj**. Tak til jer, der sender vores mails videre ud i verden. Det er I velkomne til.

Vores kollegiemedlem **Dennis Jørgensen** styrer vores **facebook**. Dennis er meget flittig med at sætte emner ind. Vi andre kan dårligt følge med, men det er nok, som det skal være. Linket er ovenfor og i hvert af vore nyhedsmails. Vi har godt 1750 likes.

**Vore kommende aktiviteter i 2018**

**Generelt** kan der ses mere om disse på [www.antroposofisk-kalender.dk](http://www.antroposofisk-kalender.dk)

Vi holder **ordinære åbne kollegiemøder** hver første torsdag (helligdage kan forskyde eller udskyde datoen) i måneden kl. 17, dog ikke i juli og august. Det er på Rathsacksvej 30 ved Frederiksberg Metro. I og gæster er altid velkomne.

**”Mad”-studiegruppen** gårud fra Steiners ”Den Okkulte udviklings betydning for mennesket”.

Vi har læst de 2 første kapitler. Vi mødes på mandage i ulige ugenumre til ca. påske 2018, kl.19 i Skævinge, Toftevænget 30. Tog fra Hillerød og Hundested. 8 min. til stationen.

**2.-4. feb. 2018** har vi også i år lejet en dobbeltstand på **helsemessen. Men bemærk** Falconér Centeret er lukket. I stedet bliver det som sidste år i **Brøndby Hallen**, Brøndby Stadion 10 (Brøndbyvester Boulevard). 2605 Brøndby. Det gik godt på det nye sted. S-tog til Brøndby Strand St. Herfra bus 500 (hver 10 min.?). Også bus 500 fra Køge. Bus 166 er mulig. Se [www.Rejseplanen.dk](http://www.Rejseplanen.dk)

2. feb. 2018 kl. 13 holder Lars Mikkelsen et foredrag om det biodynamiske på messen.

Side 2 følger

**Aurion og Solhjulet** hjælper os med støtte og gode fødevarer, som vi sælger/give smagsprøver af. Det er spændende at møde de mange spørgsmål fra søgende mennesker. Tak til jer mange, som hjalp på standen sidste år.

**Den 17.** (kl. 11) **til 18. marts** (kl.16) 2018 bliver der et **biodynamisk havekursus** med teori og praksis (tag støvler med) ved Lars Mikkelsen på Kullerup Kurser ved Nyborg. Tilmelding 6531 5431. Se evt. mere på forannævnte møde-link-kalender eller på [www.Kullerup.dk](http://www.Kullerup.dk) med flere biodynamiske tilbud.

Vores **generalforsamling** bliver **tors. d. 5-4** kl. 18 på Rathsacksvej 30, Frederiksberg.

Der kan aftales **praktiske møder** med Lars Mikkelsen om plantedyrkning, bedst i hans mark, men også andre steder er mulige. Der bliver en **undervisningsdag i hans mark** søndag d. **9. sep. 2018**.

**Andres aktiviteter fremover**

**Livskræfter i det biodynamiske.** Kursus ved Biodynamisk Jordbrug 20. jan. i Kullerup.

Også for forbrugere. Se på [www.biodynamisk.dk](http://www.biodynamisk.dk) , hvor der er meget andet spændende. Det har været en glæde at være med hvert år. Erik her [www.erikfrydenlund.dk](http://www.erikfrydenlund.dk/) har gang i mange biodynamiske ting.

**Landbrugsdagene** i Dornach, Schweiz, bliver 7.-10. feb. Desuden en studieuge 14-1 til 19-1. Nærmere på [www.sektion-landwirtschaft.org](http://www.sektion-landwirtschaft.org)

I Schweiz vil man samle underskrifter indtil 29-5-18 for at få et **forbud mod pesticider**. Ingen tvivl om, at de 100.000 underskrifter vil komme ind. Det spændende bliver, om befolkningen vil stemmer imod giftene. Jeg tipper, at det vil ske – **fantastisk når det sker**. Kun borgere i Schweiz kan underskrive. Mere her [www.suisse-libre-de-pesticide.ch](http://www.suisse-libre-de-pesticide.ch) Sprog kan vælges.

**Noget om os i året 2017**

I **2017 bestod Kollegiet** af Kirsten A Jensen, Ellen Friis, Anne-Mette Faurholdt, Uffe Sveigaard, Dennis Jørgensen, Irene Lundbjerg Larsen og Lars Mikkelsen. Peter Krabbe er vores revisor. Vi ser gerne, at flere kommer til. Vi har holdt 10 åbne møder i kollegiet. Vores beretning var i bladet Biodynamiske Jordbrug.

Vi forsøger **via mails** at holde jer lidt orienteret **om nyt ude i verden**, ikke mindst med basis i det antroposofiske (Steineriske) ugeblad Das Goetheanum, trykt i Schweiz.

Vi afholdt det store seminar **Landbrug for fremtiden** **på Christiansborg** 11. feb. kl. 11-16. Medarrangører var Økologisk Landsforening og Chora Connection. Talerne var: Velkomst ved Lars Mikkelsen og Maria Reumert Gjerding, MF (Medlem Folketinget, EL), Karen Blincoe, Per Kølster (blev syg før mødet), Rasmus Willig, Susanne Hovmand-Simonsen, Günther Lorentzen, Christian Coff, Birgitte Escherich og Jens-Otto Andersen. Lars var ordstyrer.

**Salen var fyldt**. Stemningen var virkelig god. Vores Uffe Svejgaard stod for suppe med lækkert brød fra Aurion. En anden NN gav kager. Henrik Jensen og Anne Lionett filmede det hele, og vi udsendte alle disse film pr. mail. Et stort arbejde – tak. Dennis Jørgensen hjalp med div. teknik. Anne-Mette Faurholdt solgte lidt overskudsvarer fra messen.

Hensigten var, at samle gode råd om landbruget. Der blev sagt meget godt, men vi fandt ikke ”løsningen”. Men lad det være et inspirationsskridt på vejen.

En anden særlig oplevelse var en invitation til at holde **høstfesttalen** på Michael-Steiner-Skolen. Der stod jeg på scenen med en fyldt sal af forældre, over hundrede. Børn og lærer satte imens et langt, langt bord op i gården til spisning af supper og en overflod af kager. Havde 1 time. Intet manuskript. Forventede åbne tilhører og fortalte løs om Steiner og med egne eksempler. Fik så overraskende megen respons, så det må have været godt nok. 29 tegnede sig for at få biodynamiske nyhedsmails.

Vi har en **indsamling** af midler til i fællesskab at købe jord til økologisk avl ved køb af aktier i **Den økologiske Jordbrugsfond**. Vi har til nu at samle 35.000 kr. Stor tak på fondens vegne. Aktie-tegningstiden er blevet forlænget til 31. jan., så der mulighed for at tegne sig for flere. Det kan ske via [lars@t-mikkelsen.dk](mailto:lars@t-mikkelsen.dk) , hvor du kan få betingelserne for dette. Nu er der en mulighed mere: Coop er kommet med på banen <https://crowdfunding.coop.dk/project/370>

3. feb. 2017 holdt Lars Mikkelsen gratis **minikursus** om det biodynamiske på messen, hvor vi 3-5. feb. havde en stand i Brøndby Hallen.

Vi er med i **den antroposofiske virksomhedskreds**. Alle Steiner-skoler, børnehaver m.v. kan være med. Kontingentet er op til medlemmet. Sammen kan vi udrette mere. Potentielt er der mulighed for ca. 200 medlemmer. (På verdensplan anslås, at der er mere end 30.000 virksomheder (Weltweit 2017-12)). Desuden har der været et **møde for medarbejdere** fra Steiner-inspirerede virksomheder, institutioner, avlere o.l.

**Judith** **von Halle:** Vi har en mailliste, hvorfra vi orienterer om nyt omkring Judith von Halle. Sendt 9 mails ud i år. Bogen om de 7 mysterie-dramaer udkom i året, meget oplysende. Den seneste nye bog er om evangelisten Johannes. Jeg køber den i februar. 23-6-18 vil hun holde foredrag i Berlin.

Lars Mikkelsen deltog på biavlers vegne i 4 **møder i Miljøstyrelsen** om pesticider. Det er et trist emne, men man skal kunne tåle at se det onde, og man bliver klogere på, hvor tåbeligt der kan tænkes og handles af mange (de fleste) mennesker. Tyskland stemte for fortsat brug af glyphosat. Ellers var det blevet forbudt. Dk stemte også for!

Ved de afholdte **havekurser** i Kullerup og i Lars’s mark var der 9 og 24 gæster (+ 4 børn i sidste).

Solide mørkeblå **stofbærepose**r påtrykt med hvidt ”Biodynamiske fødevarer” **sælger vi á 35 kr**.

Vi sælger **Steiners Biøvelser** (meditationer) for 5 kr. En sikker og god meditationsmåde.

**CETA**, **TTIP m.v.**

**De såkaldte handelsaftaler EU-Canada/USA**. Vi er gået helhjertet ind i at hindre de aftaler og derfor for at oplyse om deres **katastrofale følger**, hvis de vedtages. I har fået mange mails herom. De vil med tiden formodes at ændre ”alt” i samfundet. 10 gange ”mere” end EU-aftalen – har nogle udtrykt det. EU vil blive søgt presset til at lukke op for varer med lavere miljøgrænser end i EU. En masse flere kemikalier, sprøjtegifte, GMO’er, vacciner, mediciner osv.

Vi har været med i et samarbejde af grønne organisationer i **TTIP-netværket**, <http://ttip.dk> . På EU-plan blev der samlet 3,3 mio. underskrifter mod den på 1 år – flere hundrede organisationer bag.

I Dk er sagen meget lidt omtalt. Næsten ingen ved rigtig derom. I Berlin var der 250.000 i en Demo(nstration). Vi var medinitiativtagere til **demonstrationen mod CETA 23. marts**. Ca. 35 organisationer og fagforeninger var medarrangører. Vi gav 1.000 kr. i støtte til dagen.

Internt har vi deltaget i mange arbejdsmøder herom hos NOAH m.fl. Vi havde foretræde for Europaudvalget 5-5 imod CETA. I fik vores indlæg som video.

**Men ret forgæves, CETA** blev midlertidig godkendt. Danmark godkendte den straks.

**TTIP står hen i det uvisse**. Det tilskrives ofte Trump. Men reelt kan USA via deres ca. 50.000 filialer i Canada bare bruge CETA-aftalen som også deres aftale.

**Andre nyheder**

**Vegetariske.** Vegetarforeningen forærer os deres gode blad. De skriver så klogt, at der **intet protein-problem** er som vegetar. Planter indeholder rigeligt med disse. **Steiner** har forklaret det samme, og læge Mikkel **Hindhede**s forsøg for en 100 år siden ligeså. Steiner stiller os frit, men han nævner en række fordele ved den mad. Fx **ingen krige uden kød**. Enkelte bør måske ikke undvære kød. Systemet vil stadig ikke oplyse befolkningen om, at **den kost halvere folks sygdomme**. **Uforståeligt** at ethvert ”Steiner- menneske” ikke er vegetar. Vegetarforeningen gør et virkeligt flot arbejde.

**Vejret og CO2**. En dansk professor Ole Humlum ser ikke nogen sammenhæng mellem de 2 emner. Danske Johannes Krüger er enig deri. Vi har forgæves søgt et bevis på, at CO2 har en drivhus-effekt.

Bogen “Kilder, opgørelsesmetoder og internationale forpligtigelser“ Hovedland 2009 fra DMU: “Særligt opsigtsvækkende, at de konkluderer, at de menneskeskabte drivhusgasser med meget **stor sandsynlighed** bidrager til global opvarmning - - - mindre end 10 % i tvivl“. **Altså der er stadig en vis tvivl** om CO2 har drivhuseffekt. Vanddamp har en stor effekt, men medregnes normalt ikke.

**Vi har** **høringsret i Fødevarestyrelsen**.

I en rundspørge var der **flertal i Dk for at forbyde sprøjtegifte**.

I Sydtyrol blev der i et område flertal for et forbud. Domstole fik det forpurret.

Det er et problem, at der ofte ikke er tid til afgive høringssvar. Høringstiden kan være helt nede under 1 døgn! Måske når vi slet ikke at åbne vores mails i den tid. Vi mener, at der normalt bør være mindst 1 måneds frist. EU er problemet. De tager ikke hensyn til vore regler i DK. Forholdene bliver stadig værre. Vore politikere og embedsmænd gør ikke noget ved det.

Det slås her fra os fast, **at al konventionel mad indeholder giftstoffer**.

**Mængden** af tilladte pesticidrester i maden **forhøjes hele tiden,** fordelt ud over ”et utal” af madvarer af planter og dyr. Ofte meget drastiske forhøjelser, **2000 gange mere end hidtil er den værste**, jeg har set. Bare 1 gift i citrus er tilladt som 10 mg pr kg frugt. Samtidig er mange andre gifte tilladte i citrusfrugter. Lidt svært at overse på en pc. For 15 år siden kom den samlede tilladte mængde op på over 100 mg. I dag nok meget mere.

Vi har modtaget 18 høringer omfattende 96 giftstoffer, jf. vore mails herom. Enkelte nåede vi ikke at give høresvar på. Måske skyldes de voldsomme forhøjelser **CETA**. USA/CA ønsker at sælge flere gifte til EU. USA har 82 pesticider, som vi har forbudt i EU.

Ved en høring om j**ordnødder** har vi skrevet, disse frugter (ikke nødder) er dårlige for os.

Vi har været til **giftmøder** (kaldet dialogmøder) i Miljøstyrelsen, hvis embedsfolk vi oplever gør meget for at få godkendt nye gifte. Hvor er beskyttelsen af forbrugerne? Giften prosulfocarp spredes vidt omkring med regn. Bl.a. økologiske produkter må kasseres. De får ikke økonomisk kompensation! Ingen talte om, at det burde forbydes! Glyphosat har været til stor diskussion i EU.

Senest er der fundet en ny gift i grundvandet flere steder. Den gift har der ikke før været set efter! Altså **ingen kontrol**. Den blev forbudt i 1996.

**Novel food** har hidtil fået godkendelse for enkelte firmaer. Nu bliver det tilladt for alle, blot en får det.

Det er en åben ladeport for at sære ting puttes i konventionel føde.

En høring drejede sig om godkendelse af hele 59 fodertilsætningsstoffer. De fleste var aromaer, altså smagsstoffer, der skal lokke ”dårlig” foder ned i dyrene.

**GMO** tillades i øget omfang som mad og foder. Vi har afgivet 25 høresvar i året. Samt et svar med et GMO bestående af 5 enkelte-GMO’er i mange kombinationer – et rigtigt monster GMO. (GMO = Grumme Monster Organismer!). GMO er væsentligt usundere end selv det konventionelle. Bevist ved biokrystallisations-metoden. Via CETA kan EU måske presses til at aftage GMO til menneskeføde.

I USA er hvide kvinders **bryster 2½ større** i rummål end danskernes. Det skyldes ikke arveanlæg, da vi har samme afstamning. GMO kan være medvirkende. Det skyldes ikke fedme, også slanke har større bryster. Rusland har forbudt al import af GMO-varer. Hvis I ikke ved det: Danske dyr fodres i udstrakt grad med GMO. Det skal ikke mærkes.

**Hvorfor bliver folk stadig mere syge?** Ringere formeringsevne, kræft, fedme, diabetes, vaccinations-skader, stresssammenbrud, total træthed osv. – **ude af kontrol?** Alle alarmklokker burde ringe. Holder alle sig for ørerne? Lammede? Ifølge MX 4-11-15 og Uppsala Univ., der har fulgt over 100.000 gennem 80’ og 90’erne. blev set, at jo mere indtagelse af **mælk des flere knoglebrud”**. Mælk afkalker.

De vigtigste høresvar sendes til medlemmer af **folketingsudvalg** (MF’er), da vi oplevede, at vore svar til styrelsen ikke nåede frem til politikerne. Vi vil gerne opfattes som seriøse og kyndige.

**Lidt om andre og andet**

Den nordiske biodynamiske **uddannelse Bingn for unge biodynamikere** fortsætter. I det hele taget forsøger vi at oplyse **om, hvad der sker ude i verden**, fx via verdens-Steiner-ugebladet. Vi har sendt noget fra det det månedlige norske nyhedsbrev AntroPost og noget fra det ugentlige Nyhettsdrys rundt. Du kan komme med på de maillister.

**Det biodynamiske har en vis medvind**. Ifølge opgørelsen fra Demeterforbundet er der kommet 2 flere

avlere i antal. Kæmpe **Knuthenlund** er ny. Vi henviser til [www.biodynamisk.dk](http://www.biodynamisk.dk) og deres blad.

Det biodynamiske er den form, der kan gøre fremtiden livsduelig.

I april var der 3173 økologer, heraf er **1 til 2 % biodynamikere**. Så vi er relativt få. Er vi for specielle?

**Thorshøjgård** i Dronningmølle, Museumsvej 1, står som: Avlermedlem, ikke demeter-godkendt.

Niels har valgt ikke at blive økologisk godkendt, da bøvlet er alt for stort. Men gården dyrkes efter de biodynamiske lovmæssigheder. Side 4 følger

Ud over de avlere, der er nævnt i bladet Biodynamisk Jordbrug, så findes der **også andre biodynamiske avlere**, som vi herved gerne vil oplyse om. Kender I flere endnu?

**Kragebjerggård**, Henrik og Lene Asser Jensen, Kragebjerg 1, 4296 Nyrup, 5780 3252

**Ornebjerg**, Birgit og Jørgen Sørensen, Vester Vråvej 6, 4760 Vordingborg. 5537 4106.

**Skjoldhøj Landbrugsfællesskab**, Skjoldhøjvej 24, 8471 Sabro, 8662 0010.

**Hvidløgsgården**, Per Oue Pedersen, Oddesundvej 291, Sdr. Ydby, 7760 Hurup Thy, 2013 2989.

**Lars Mikkelsen**, Toftevænget 30, 3320 Skævinge, 4828 8700.

**Olav Paulsen**, Vittrup, Vittrup Baunevej 1, 6650 Brørup, tlf.7538 8440, 6047 3169

**Mere om vores forening**

Vi søger at **samarbejde bredt**. Vi er medlem af Forebyggelses- og Patientrådet, FPR, sammen med godt 60 andre foreninger m.v. til informationsudvekslinger. Vi er medlem hos Danmarks Aktive Forbruger, som gør en god forbrugerindsats.

**GMO-forum’et** (Grønne organisationer) udveksler vi mails med. Vi har sendt 13 mails til denne kreds i året. Derudover har vi sendt ud via vore maillister til Steinerskoler og –børnehaver (5 stk.).

**Vil du have flere informationer fra os – mere end dette brev om året? Så giv os en e-mail-adr.** For så er det let at sende dig informationer.

Er der noget i dette materiale, der gør dig nysgerrig, fx hvad mon vi skrev i det der høringssvar o.l., så ring, mail eller skriv til os, og vi kan måske oplyse det ønskede.

**Diverse**

Vi prøver, at følge med mange steder. Her kan bl.a. nævnes i spredt orden. Meget er belyst i vore mails.

En CETA-mail til alle folketingsmedlemmer i DF og S dagen før en afstemning. Med til Nordisk Forskningsrings generalforsamling. Det biodynamiske møde i Markhavens drivhuse uden for Odense, et møde i Artemisia, på Thorshøjgård, Merkus dagtur, Vegetar Festivalen, 2 DEO-dagsmøder, hos NOAH om vækst er ønskeligt, i 2 møder om Jordbrugsfonden, på Knuthenlund, 5 gode foredrag i Perseus-gruppen, 2 Beach Club møder i undenrigsministeriet, Merkurs generalforsamling og CETA-møde i Folketinget.

**Afslutning**

**Her kan Rudolf Steiners** værker læses på tysk: <http://fvn-rs.net/>

Og her på engelsk <http://www.rsarchive.org/?gclid=CLily9Wb24cCFTxSQgodr2Rfpw>

Vi sendte 79mails til vore medlemmer og venner via Bricksite. De ses under nyheder på <http://biodynamiskeforbrugere.dk>. 5 af de sidste mails kom ikke ud til alle.

3-6 brød sendesystemet sammen! Mailadr. forblev intakte (men skulle rokeres) og fra 15-6 kunne jeg sende alm. mails til 1/3 af gangen. Frem til 25-8 sendtes 36 emner ved 6 mails. Så fik jeg endelig lært ved Nikolaj (en svær proces) at sende i det nye Bullsender-system. Derefter sendt om 87 emner. Så i alt blev der **i året sendt ud om 202 emner.**

***Et tilbud:*** *Vi eller andre, som vi finder, kommer gerne ud og oplyser om det biodynamiske, fx til* ***forældremøder*** *i institutioner. Måske gøres gratis.*

Vi vil anbefale, at der støttes op om **Biodynamiske Forskningsforening**. Det er et vigtigt arbejde. Ved at give gaver via Fonden til fremme af Antroposofisk kulturel Virksomhed, Bredesvinget 25, 2830 Virum, mærket Biodynamisk Forskning, Merkurs reg/kt. 8401-102 1106, kan du fratrække beløb op til 15.200 i dit skattebeløb. Tlf. 3024 7207. [www.biodynamiskforskning.dk](http://www.biodynamiskforskning.dk) Skattemæssigt skal gives mindst 200 kr. Vi har støttet foreningen direkte med 10.000 kr.

Tilsvarende gælder **foreningen Artemisia** <http://www.lysrod.dk> som formanden biodymiske Tina N Hansen arbejder ihærdigt for med lysroden og bedre kornsorter. Vi har støttet arbejdet med 10.000 kr.

**Dette Nyhedsbrev må gerne kopieres/sendes videre.**

**Vi håber**, at du har lyst til at støtte os (**give kontingent**) i vores arbejde for det biodynamiske.

Se/Hør <https://www.youtube.com/watch?v=mzxSm04L9Z0> **Et faretruende emne**, vi tager op i 2018.

Lars Mikkelsen, Toftevænget 30, 3320 Skævinge, 4828 8700. e-breve til: [Lars@T-Mikkelsen.dk](mailto:Lars@T-Mikkelsen.dk)

Vores reg/kt.nr. i Merkur Banks er 8401-110 7442 <http://www.biodynamiskeforbrugere.dk>